Kantspilleren har kun rukket å ha noen få treninger med sitt nye lag, men han lover allerede at han heller ikke kommer til å fare rolig frem i USA.
– Kommer du til å utfordre noen i MLS til et lignende veddemål?
– Jeg utfordrer motstanderne både med beina og kjeften, så det kommer nok.
Når neste MLS-sesong sparkes i gang våren 2018, blir det med en rekke kjenninger for spesielt Stabæk-fansen.
For i tillegg til Keita i New York Red Bulls, spiller Nicolai Næss og Ola Kamara i Columbus Crew. Og fra 2018 vil Bob Bradley, som i 2013 ledet Keita, Næss og Stabæk til seriebronse, stå på trenerbenken for det nyoppstartede laget Los Angeles FC.
– Det eneste jeg bryr meg om er at laget mitt kommer til sluttspillet, men det er litt spesielt med Bob. Jeg setter veldig stor pris på tiden med ham, sier Keita.
Mer MLS: Ola Kamara banker inn mål i USA – drømmer om landslagsplass (+)
Siden LA går inn i den vestlige MLS-avdelingen og New York er i den østlige, må et eventuelt sluttspill til for at Keita skal få møte sin gamle sjef.